钦定古今图书集成/方舆汇编/职方典/第1434卷 > 梧州府古迹考 府志
## 钦定古今图书集成/方舆汇编/职方典/第1434卷 > 梧州府古迹考 府志

本府。〈苍梧县附郭。〉

歌罗城　在府城西南六十里。隋开皇中，李贤所筑，以屯师众者。今废。

废农城县　在县西南。晋置。南宋废。《一统志》云：“县有铜山、铜湖、铜丘。”

废冯乘县　。舜葬九疑，即此。

戎城县　在大江南。宋咸平四年，废为戎墟镇，即今之“戎墟村” 也。

废建陵县　在县境。晋置，属苍梧郡。隋属桂州，后废。《新志》作“宁陵。”

废新宁县　，在县东南境上，晋置，后废。

废遂城县　在县境内。梁置。隋改曰戎城。唐属梧州。宋省入苍梧。

废孟陵县　在县境内。本汉猛陵县，萧铣改曰孟陵。唐属梧州。宋省入苍梧。

南薰楼　即府南门城楼，今改“天一楼。”

“独秀楼　” 在府前子城上，即德政门大楼。“阳明楼　” 即府东门大楼。

“白鹤楼　” 即府城西楼。

大云楼　即府北门城楼，成化四年建，万历四十七年重建。

六贤堂　在鳄鱼池西，知州李亨伯建，宋舒勉《记》。“六贤” ，谓汉陈钦，钦子元，元子坚，卿士燮，燮弟壹，燮子厥，今废。

七贤堂　在冰井寺北。宋绍圣中，知州李亨伯建，以祀汉郡守陈稚升、喻猛、陈临、吴将军胜牧、唐刺史郑略，宋知州梁适、陈执中。今废。

省心堂　在城东北

“乐山堂　” “旧在府园。”

广益堂　“在《广镇》亭麓” ，今废。

习隐堂　在府城东，今废。

回澜堂　在城东，外环长堤，前临青沼。知府陈鉴建。

阅江亭　在尚竹亭后。明万历三年，督府殷正茂建，今废。

控粤亭　在城西隅桂水白鹤冈畔。明都御史韩雍建，今废。

览胜亭　在府城东南冰井后，明正统初建。浣清亭　在冰井寺前，明成化时建，后改“梧山” “第一。”

漾月亭　在府城东。明成化间建，负东山，跨鳄池、月光山，今废。

漫泉亭　在城东冰井寺后。正德十六年建，今废。

“一鉴亭　” 在城东紫泉。

拱日亭　在县境内

嘉鱼亭　在府城西南。旧出嘉鱼，故名。明洪武末建。

高明亭　在庆林寺，即韩襄毅四角亭址，邑人冯承芳建，程文德《记》，今圮。

挹清亭　在漫泉亭后山峤之阳。明正统初建，旧名“飞翠亭” ，又名“览胜亭” ，今废。

望仙亭　在府东七里长行乡巡司下李家庄内，官长常于此觞行客，内有“流觞亭。”

《凤凰亭　》在冰井山上。

朗吟亭　在府城东。元至元年间，庭中有吕洞宾像，取洞宾诗“朗吟飞过洞庭湖” 之句为名。明蓝智诗：“洞庭万里连沧海，石室千年隐翠微。华表月明笙鹤下，苍梧云湿剑龙归。城南老树名空在，枕上黄粱梦已非。倦客远寻勾漏洞，丹砂未就与心违。”

广镇亭　在大云门外三台山上。明嘉靖四十

一年，都御史张泉建，今废。

栖凤台　在旧总镇府内，后裁镇台，改“岭表书院。” 太史程文德于此讲学时建，后又改“察院。” 《台朝台　》，在府城南三里，宋范晔筑。

澄海营　在府城西北。盖元时所置，以居土军者。今废。

藤县

古藤州治　在县河南胜概坊。《风土记》云：“龙母庙” 即其址也。

废燕州　，在县河东五里得隽坊。《风土记》云：“今广法寺前，是其故址也。”

宁风县　，在县西一百里。唐置，宋废。

镡津县　在县北，明时废。今为城隍庙。

废宁风县　，在县西一百里。唐藤州，领宁风、感义、义昌、镡津四县。宋废三县入镡津。

废镡津县　在县治北，隋置，明省入藤县。废感义县　，在县西一百二十里，今为雷风乡。废义昌县　，在县南一百二十里，今为乌院村。废藤州儒学　，即今学岭巅。

废镡津县儒学　在今“富寿坊。”

废弥江镇　在今流杯桥。

废褟洲巡检司　即褟洲头。

废周村巡检司　即义昌乡。

废驿面巡检司　在感义乡驿面村。已上巡司俱正统十二年设，成化八年革。

废思罗巡检司　即感义乡思罗村，洪武间革废。双竞递运所　在“双竞” ，成化八年革。

废税课局　在迎恩门外，宣德二年革。

废《惠民药局　》，今改为“养济院。”

废三皇庙　或云“今县治” ，或云“文庙。”

三元书院　在县治西。宋冯京读书处，明时建，今废。

石壁　在县南二里。高十馀丈。俯瞰江流，若赤壁、钓台之状。明富礼诗：“断崖如削铁，开辟自太古。江风西北来，斑斑湿秋雨。扁舟晚经过，中流欲掀舞。”

江月楼　在县治北。宋苏轼南迁过此，有《江月》诗，后人建楼，因名。元余观诗：“仙翁看月三百秋，江波日去月不留。肯因炎尘暝空阔，直与江月同清幽。”

环翠楼　在县治南，明洪武五年间建。

郁绣楼　在县东，即藤江驿楼。以郁、绣二江合流于此，因名。洪武间，佥宪梁公行部登此楼，以其面面皆苍翠交映，故又额之曰“苍翠。”

南浦楼　在县东，临江。

马鞍亭　在城西，即军闸敌楼，防寇盗，亦为行旅憩息之处。今废。

竹雨亭　在县治宅内右榕荫下。崇祯十年春，县令创建。南海欧主遇有《记》。

古达酒家亭　在城南二十里。村人构亭市酒，有山林幽致。亭畔古窑，传闻甚骇，实不然也。浮金亭　在县东山，宋建。明正统十四年重修。赵宗德诗：“东山树，何青青？镡津水何冷冷。眉山夫子能解事，却于水边树下构危亭。洪波浴日金错落，瘴云不雨烟濛溟。风尘澒洞去天远，草木蓊郁知地灵。” 按《县志》，在浮金渡之上。东坡曾舣舟登焉。元泰定间，镡津主簿孟集迁于河滨。嘉靖间，迁于东山下峰平处，随废。万历六年，知县陈雅言重修。

光华亭　在县北。宋秦观尝游此，后人刻其画像与文于石。元余观诗：“霞来海天曙，月出东山白。不是凭阑人，谁能当秋色。”

“八贤堂　” 在县治西隅。祀唐李靖、宋之问、李白，宋苏轼、苏辙、秦观、黄庭坚、李光。

龙华台　在县东六十里。

流杯桥　在县治东。宋苏轼尝游此。元余观诗：“曲水分山阴，舆梁胜溱洧。一咏见高风，驷马安足取。”

水月岩　在南山之麓。旁临曲涧，山云桥横列案前，最为清旷幽秀。

容县

废晋宁县　在县境，唐、宋俱为容州附郭县，明省入容县。城西三里砖脚尚存。

容筦旧城　在城东半里，遗址尚存。

废贡县　宋嘉定间立

勾漏书院　在旧州学，宋建。

石寨　在勾漏山，隐然如城寨，有烽台、牙纛、干橹之状，规圆约二顷，环以十二峰，故又名“巫山寨。”

灵钟　唐贞元时置，教谕南海王鹏有记。龙坟　在龙坟山，永乐间，知县彭清祷雨有应。

为建龙母祠祀之，有记。今废。

杨贵妃故里　在本县云凌里。

杨妃井　在辛墟里羊皮村，世或传在“太真故居” 内。

远意楼　与“回回” 楼皆在旧州治城之南，宋时建。

逍遥楼　宋时建

思贤堂　在县城南。宋守谭惟寅建，以祀前守唐元结、王翃、戴叔伦、韦丹及宋王次翁五贤。清心堂　在县旧州治中。宋守王庆曾有所立《诗碑》。

思元堂　宋守王庆曾建，今废。

绣江亭　在县城外西南。江水横流，诸峰环翠，为登览之胜。

迎福亭　在县西。《容俗》二月二日为迎富节，因名。士女踏青郊外，构亭小水之上，以为聚会之所。

万松亭　在县西北。唐刘禹锡《诗》云：“池北含烟瑶草短，万松亭下清风满。” 即此。

濯缨亭　在城西三江岸上，枕江而横，上平如砥。石上有罅，状如紫玉樽，受水数斗，清如沧浪。昔有亭，因名“濯缨亭” ，今废。

面面亭　在城东北大莲塘，夏月种莲，塘次有山，山上有亭，游赏者四面皆可观莲，故名曰“面面。” 今废。

古钟亭　在城东门谯楼北，为悬禁钟而建，传云“钟飞入龙潭，与龙相斗” ，即此。今废钟，移东门谯楼上，有《古钟亭记》。

宝子亭　在城北，今废。

登高亭　在城外西隅

读书堂　在县东一十五里，两峰峭立，拥溪东下。相传有渔舟夜宿其下，闻山巅有弦诵声，因名。

经略堂　在县南。唐经略使元结刺容州时，尝游翫乎此，因名。今为元武祠。按《县志》：“在东门外。高阜临江，下多石骨，当上流之冲。俯瞰三面，凭引都峤，而控大容，一目尽绣江之概，最为胜。” 钓鱼台　在县西三里。唐刺史韦丹政暇尝钓于此。

野望阁　在旧郡城之东北。

龙兴寺　在县治西。元天历间建，明永乐间重建。

龙骧桥　在县南，跨绣江。

骆驼桥　在城南，跨绣江。唐刺史韦丹所筑，在学宫右，今废。

太平墟　一名“文昌墟。” 本学岁收租以供文昌之祭。

岑溪县

岑溪旧县　在县东二十里，遗址尚存。

《永业郡　》，在城东三十里，今废。即今永业乡也。《连城县　》，在县东南五十五里。

废南仪州　在县境。唐置南义州，宋改南仪。旧领三县，宋初，以连城、永业二县省入岑溪，后州亦废。

龙城站　在废南仪州。山形似站，今属岑溪县。古寨址　，往代人多居山巅为村寨，今有故基存焉。

黄巢驻兵石　在振子营下。石上有数字“葛石　” ，相传葛稚川割一片去。盖“杨妃井。” 葛井　在村中，水清冽，饮之者俗以为多寿。逍遥亭　在城西四十五里，明正统间建，相传邓仙聚会处。

岑雄台　在县境上

《西泷晴岚　》泷山壁峙城西，四时烟岚多态，大雨水泻石面，形如垂帘。振衣峰顶，一目万里。俯瞰河流，直入襟带。山后石穴，邑人避乱每居之。山麓有大小泷，石矶咽水，声如雷霆，若水落时怪石幻状可观。

《南楼远眺　》，层叠高耸，“八窗玲珑，四望水色山光，村村烟树，夏则熏风拂面，夜则皓月窥帘” ，种种幽致，堪入画图，恍一小滕王阁也。明季楼毁，今虽小葺，胜不如前。

《振岑松籁　》城北振岑楼，独踞星峰，环山障列，窗中丘壑，槛底烟霞，实为一邑之大观。近为俗吏毁去。楼前三古松，老干挐云，风涛畟畟，苍鳞翠盖，久历冰霜，堪受嘉封，足称乔望。《明末无故而枯，其二后一株复为雷击》。

《邓𪩘仙亭　》“邓公逍遥亭，在云松山顶。昔日飞仙聚会，今时游眺登临。满岫松风，四山屏障，山花鸟语，送客传声，长啸舒襟，令人忘倦。”

《葛岩瀑布　》昔葛稚川来往此岩，岩上有瀑布。

泉，山势曲抱，隐然一洞天。游其际者，听泉声飞响，松籁兴涛，绕迳玉莎，半崖画壁，真佳境也。昙洞龙湫　，其水源出自七山，迢递至望里下泷口，屈曲而至龙潭。潭有瀑布泉，望之飞花溅玉。左右有石室石台，一水中流，可泛羽觞。苍松怪石，夹涧相映，而龙卧处则澄渊莫测。凡祈祷水旱，沉纸钱于水，直下潭底。乡人以为龙神享应。长民者常躬祷有验。洞内有龙戒庵，景亦颇佳。

《秋风石室　》秋风百岩即禾苍岭之小山，其山皆元石，突兀，怪异多状。石室在山岭，可容十馀人，磴道曲折而上，游其际者，有摩苍穹、弄烟云之致。左右有钟鼓鱼三石，叩之各如其声，远近皆闻。山侧左右穴深数丈，可容百馀人临之股栗。多飞蝠，一名“飞鼠岩。”

春泛花洲　洲在城西河中，二水环抱，洲上有田。初，掌教锺振辉，举人廖标、李茂选胜买洲。时太尹钱梦兰构庵三座，奉准提像，属僧昙亨司香火，环植花木，名以“百花” ，命其庵曰“香海” ，且附城放舟可至，故长官游客常登眺焉。明季庵毁，其景晦明俱宜，风月皆佳，天光云影，鹤汀凫渚，涤钵濯缨，泛舟垂钓，俯仰上下，无不可。人怀集县，

古怀远县　，在县东二十里。今立古县营。古威州　，在独周里大路旁，今有龙冈驿遗址。古永固县　，旧《志》云“在城北” ，不详其处。务本里有永固峒，城垣基址犹存。疑或是也。

古洊水县　在西水里，斥水渡头里许。

古龙：　在谠山大凹潭深不可测，相传有龙潜其中，闻风雨振作，潭自有声。岁旱祷雨辄应。观音楼　在上郭，三江渡济川旁。

远观楼　在县溪南，今圮。

会仙台　在西门岩东，邑人梁允玳筑，今圮。“望仙台　” 在冲天岩内。

钓鱼台　在县怀溪南峰。

圣堂　在上郭大巷口

《平蛮碑》亭　在县西门外，左江道管大勋记，今圮。

𤕤堲亭　在县城北。明崇祯十四年，知县李建有《记》。

燕岩亭　在岩洞口。明崇祯十五年，知县李建。“善政” 亭　在城西门外，为本府陆万垓、本县县令陈一定立，今废。

济川亭　在城西北三江渡头。万历十一年，万大震、郭兰同建。

“六祖” 亭　：在上爱岭。邑人林大森建。万历四年，寇毁。

永安桥　在县东门外，今圮。

郁林州

郁林郡治　在州治东。汉置。隋改郁州，亦治于此，今废。

废牢州　在州境。唐置，领南流、定川、宕川三县，治南流县。宋废州，以二县并入南流。

废平琴州　在州境。唐置，治容山县，建中省入党州。

废党州　在州境。唐置，领抚安、善劳、善文、宁仁、容山、怀义、福阳、古符八县，而治抚安。宋开宝五年废州，省四县入南流。

废南流县　在州治南，唐置，明省入郁林州。废定川县　，在定川下渡。

旧儒学　宋建，在武安门外。

横岭旧巡检司　在县西南。

文俊旧巡检司　在城西北。

马援营　在州南二里。汉马援南征经此，立营。石牛　，在州东南池中。每岁旱，居民杀牛祷雨，以牛血和泥涂石牛背，祀毕即雨，泥尽乃晴。铜船　，在本州。《郡国志》：“汉马援铸造铜船济海，后令沉于渚，天霁水澂，往往望见。一名越王船。” 谯楼　，在州仪门外。

鼓角楼　在本州城上。宋陶弼诗：“去岁同登画角城，诸蛮未灭夜论兵。五更将吏知人意，吹作梅花塞外声。”

景陆堂　在州治中，以景慕陆绩，故名。

百岁堂　“在城内” ，今废。

瑞泉亭　在城南一里。宋嘉定中建，今圮。驻节亭　在州治，旧名“圆通阁” ，元季建，明嘉靖间改建。

赏心亭　“在城西” ，今废。

万花台　在州城真武庙前，今废。

寻春桥　在州城中。宋郡守王过有诗。

安远桥　在州南二里。北达梅关，南抵雷琼东。

通南海

博白县

废白州　在县中。唐初置南州，改白州，领博白、建宁、周罗、南昌四县。宋并为博白一县，属郁林州。

废顺州　在县东北。唐置，治龙化县。宋废州，以其所领龙化、温水、龙濠、南河四县，俱并入陆川县。

南昌县　在县东四十五里，遗址尚存。

建宁县　在县西五十里，遗址尚存。

南州　，在县南，唐初置，后废。

周罗废县　在城东南八十里。即今周罗巡检司，其故址也。

古浪平县　：在城西北十五里。今废。

古淳良县　，在城东南一百里，即今安仁乡。伏波庙　在县南四十里马门滩上。

休应侯庙　在城西南，今废。

新村　，蔡絛《丛话》云：“博白城下有新村，吾曳杖其间，至一村舍，见两老人坐饮，乃兄弟也。大者年九十四，其弟年七十八矣，从旁环拱而侍者，皆两老人之曾孙，殆可入画图也。”

丹砂坑　在南流者二，在博白者三，俱久废。绿珠渡　在县西南一十里。宋徐噩诗：“早出绿罗村，晚过绿珠渡。日落白州城，草荒梁女墓。江水流古今，滔滔不相顾。今人不见古时人，依旧青山路如故。”

绿珠祠　在县西，永乐年重修，今废。

寻山堂　在县东十五里峒房山中。刘子羽建，子羽谪官居此。

若水亭　在县北。明万历五年知县林瑄建。澄清亭　在县北一里江南埠。明万历六年知县林瑄建。

独石亭　在县东北。知县萧遴建，今废。

修竹亭　在城东七里东山岩之右。僧五空创“得月台　” ，在南门外。今废。

摩云阁　在修竹亭上，邑人庞右鲁修。

太平桥　在县东四里

北流县

顺州　，在城南三十二里古城村。唐置，宋末废。古铜州　，在金灶山下。旧本“勾漏铜州” ，乃唐所改也。今废。

废铜州　在县境。唐初置，寻改容州，领普宁、北流、陵城、渭龙、欣道、陆川六县。宋废欣道、渭龙、陵城三县，又废容州为县。

旧县治　在城东小河外。

勾漏县　，在勾漏山前，晋置，遗址尚存。

扶来县　，在城南二百里。《一统志》载有峨石、罗辩二县，同时省入。今不知其址。

南流县　汉建，在县西境，今废。

都陇巡检司　正统间，安远侯柳溥奏立，今废，址存。

中山巡检司　正统间建，今废。

清湾巡检司　洪武间建，今废。

大洞驿　在县南一百里，今废。

儒学旧基　，明初建，今废。

旧宝圭驿　在东门外，久废。

天门关　在县西十里。危崖邃谷，两石峰相对，路经其中，旧名鬼门关。谚云：“鬼门关，十人去，九不还。” 言多瘴也。《舆地纪胜》云：“本桂门关，讹称鬼门关。元廉访使月鲁改名魁星关。明洪武初，改为桂门关。宣德中，改天门关。”

容山闸　在《冲龙星》中村，久废。

登龙桥　在县东南。西溪水合流其下，桥上有亭。

登龙亭　在登龙桥上

通仙亭　在通仙桥上

独石亭　在独石山下，明嘉靖十六年建。“金灵台　” 在城东十三里，台高百馀丈。

得月台　在南门外

陆川县

废绣州　在县境。唐初置林州，寻改绣州。宋初州废，以所领常林、阿林、罗绣三县，俱省入普宁县，属容州。

废禺州　在县境。唐置东峨州，改禺州，治峨石县。宋初州废，以其所领峨石、扶来、罗辩三县俱入北流县，属容州。

古龙化县　，在县南四十里。唐置，宋废。

古温水县　，在城南六十里，宋废。

古南河县　，在城西五十里，宋废。

旧儒学　在县东南一里。

三皇庙　在县南一里。久废。

谯楼　原在县治，知县徐纲建，张子翼重修，向移于南门楼上。

“修竹亭　” 在城东七里，出东山岩之右，僧五空创建。“温泉亭　” 在城南二里温泉上，今废。

摩云阁　在修竹亭之上，邑人庞右鲁修之。《兴业县》。

旧郁林州治　在县治西，宋置。

古《潭粟》县　在县东。

古蔚平县　在县北

废石南县　在县南。陈置石南郡。隋改为县，属颍州。唐废入兴业。

废郁平县　，在县北三十里。隋置，属郁林郡。宋与德兴县俱并入兴业县。

蛟塘　：在城南五十里。

飞泉亭　在东山，今废。

观德亭　在旧学社圃内。知县胡纲建，今废。读书楼　在旧学。明天顺间改名“奎文阁” ，今圮。玉井　在县北十里塘山村前。水涓涓清冽。昔晋葛洪为勾漏令，好神仙之术，望其气，知井有丹砂，采入勾漏洞修炼，后解组隐罗浮山。